**UPUTA ZA UPIS U OČEVIDNIK NUSPROIZVODA**

Na temelju članka 15. stavka 2. Zakona o gospodarenju otpadom („Narodne novine“, broj 84/21, u daljnjem tekstu: Zakon) nadležno upravno tijelo jedinice područne (regionalne) samouprave odnosno Grada Zagreba rješava o zahtjevu za upis u Očevidnik nusproizvoda koji nastaje na lokaciji koja je na području njene nadležnosti.

Na temelju članka 176. stavka 3. Zakona do šest mjeseci od dana stupanja na snagu pravilnika iz članka 5. stavka 5. Zakona upis u Očevidnik nusproizvoda obavlja nadležno tijelo županije odnosno Grada Zagreba sukladno Pravilniku o gospodarenju otpadom (»Narodne novine«, br. 81/20.).

1. Na temelju članka 15. stavka 3. Zakona tvar ili predmet, za koji kriteriji za nusproizvod nisu utvrđeni na razini Europske unije, upisat će se u Očevidnik nusproizvoda ako su ispunjeni sljedeći uvjeti:

* da je osigurana daljnja uporaba tvari ili predmeta
* da se tvar ili predmet može upotrijebiti izravno bez dodatne obrade, osim uobičajenim industrijskim postupcima
* da tvar ili predmet nastaje kao sastavni dio proizvodnog postupka i
* da je daljnja uporaba tvari ili predmeta dopuštena, odnosno da tvar ili predmet ispunjava sve relevantne zahtjeve u pogledu proizvoda, zaštite okoliša i zdravlja ljudi za tu konkretnu uporabu i neće dovesti do značajnih štetnih učinaka na okoliš ili zdravlje ljudi.

**NAČIN PODNOŠENJA ZAHTJEVA**

**Zahtjev za upis u Očevidnik nusproizvoda** iz Dodatka IX. Pravilnika o gospodarenju otpadom („Narodne novine“, broj 81/20) podnosi se elektroničkim putem na mrežnoj stranici Zadarske županije na sljedećoj mrežnoj poveznici <https://ogo.mzoe.hr/Zahtjevi/Predaja?tipId=2>.

**Nakon što se u aplikaciji kreira zahtjev potrebno je iz aplikacije preuzeti zahtjev za ispis u PDF – u, ispisati ga, potpisati i poslati poštom zajedno s ostalom dokumentacijom.**

**Uz zahtjev je potrebno priložiti:**

* **dokaz da je osigurana daljnja uporaba te tvari ili predmeta** (preslika ugovora ili drugog dokumenta kojim se uređuje poslovni odnos između posjednika tvari ili predmeta za koju se traži upis u Očevidnik nusproizvoda i budućeg korisnika nusproizvoda iz kojeg je razvidno da je osigurana daljnja uporaba te tvari ili predmeta i njegova buduća namjena),
* **dokazi da se tvar ili predmet može upotrijebiti izravno bez dodatne obrade, osim uobičajenim industrijskim postupcima** (opis i tehnološku shemu procesa prerade nusproizvoda, što isključuje postupke gospodarenja otpadom i potpisanu specifikaciju budućeg korisnika nusproizvoda),
* **dokazi da tvar ili predmet nastaje kao sastavni dio proizvodnog postupka** (opis i tehnološka shema proizvodnog procesa iz koje je razvidno što je ulazna sirovina, na koji način se prerađuje, što je proizvod, a što je proizvodni ostatak te da li tvar ili predmet za koji se traži upis u očevidnik nastaje kao sastavni dio proizvodnog procesa proizvođača nusproizvoda i dokument koji potvrđuje fizikalno – kemijska svojstva proizvodnog ostatka),
* **dokazi da je daljnja uporaba tvari ili predmeta dopuštena, odnosno da tvar ili predmet ispunjava sve relevantne zahtjeve u pogledu proizvoda, zaštite okoliša i zdravlja ljudi za tu konkretnu uporabu i neće dovesti do značajnih štetnih učinaka na okoliš ili zdravlje ljudi** (Navesti propise i/ili norme koje se odnose na predmetni nusproizvod, te prema potrebi: fizikalno-kemijske analize izrađene od akreditiranog laboratorija, izvješće o ispitivanju, ateste kvalitete, sigurnosno-tehnički list za proizvodni ostatak uveden u registar kemikalija, dokaz da tvar ili predmet za koji se traži upis u očevidnik nusproizvoda odgovara specifikaciji budućeg korisnika nusproizvoda i sl.).

Ovjereni zahtjev zajedno s potrebnom dokumentacijom dostavlja se poštom na adresu: Zadarska županija, Upravni odjel za prostorno uređenje, zaštitu okoliša i komunalne poslove, B. Petranovića 8, 23000 Zadar.

2. Na temelju članka 15. stavka 4. Zakona tvar ili predmet za koji su kriteriji za nusproizvod utvrđeni na razini Europske unije upisat će se u Očevidnik nusproizvoda ako su ispunjeni uvjeti iz stavka 3. članka 15. Zakona i kriteriji za nusproizvod propisani na razini Europske unije.

**NAČIN PODNOŠENJA ZAHTJEVA**

**Zahtjev za upis u Očevidnik nusproizvoda** iz Dodatka IX. Pravilnika o gospodarenju otpadom („Narodne novine“, broj 81/20) podnosi se elektroničkim putem na mrežnoj stranici Zadarske županije na sljedećoj mrežnoj poveznici <https://ogo.mzoe.hr/Zahtjevi/Predaja?tipId=2>.

**Nakon što se u aplikaciji kreira zahtjev potrebno je iz aplikacije preuzeti zahtjev za ispis u PDF – u, ispisati ga, potpisati i poslati poštom zajedno s ostalom dokumentacijom.**

**Uz zahtjev je potrebno priložiti**:

* **dokaz da je osigurana daljnja uporaba te tvari ili predmeta** (preslika ugovora ili drugog dokumenta kojim se uređuje poslovni odnos između posjednika tvari ili predmeta za koju se traži upis u Očevidnik nusproizvoda i budućeg korisnika nusproizvoda iz kojeg je razvidno da je osigurana daljnja uporaba te tvari ili predmeta i njegova buduća namjena),
* **dokazi da se tvar ili predmet može upotrijebiti izravno bez dodatne obrade, osim uobičajenim industrijskim postupcima** (opis i tehnološku shemu procesa prerade nusproizvoda, što isključuje postupke gospodarenja otpadom i potpisanu specifikaciju budućeg korisnika nusproizvoda),
* **dokazi da tvar ili predmet nastaje kao sastavni dio proizvodnog postupka** (opis i tehnološka shema proizvodnog procesa iz koje je razvidno što je ulazna sirovina, na koji način se prerađuje, što je proizvod, a što je proizvodni ostatak te da li tvar ili predmet za koji se traži upis u očevidnik nastaje kao sastavni dio proizvodnog procesa proizvođača nusproizvoda i dokument koji potvrđuje fizikalno – kemijska svojstva proizvodnog ostatka),
* **dokazi da je daljnja uporaba tvari ili predmeta dopuštena, odnosno da tvar ili predmet ispunjava sve relevantne zahtjeve u pogledu proizvoda, zaštite okoliša i zdravlja ljudi za tu konkretnu uporabu i neće dovesti do značajnih štetnih učinaka na okoliš ili zdravlje ljudi** (Navesti propise i/ili norme koje se odnose na predmetni nusproizvod, te prema potrebi: fizikalno-kemijske analize izrađene od akreditiranog laboratorija, izvješće o ispitivanju, ateste kvalitete, sigurnosno-tehnički list za proizvodni ostatak uveden u registar kemikalija, dokaz da tvar ili predmet za koji se traži upis u očevidnik nusproizvoda odgovara specifikaciji budućeg korisnika nusproizvoda i sl.).
* **dokaz da tvar ili predmet koji se upisuje u Očevidnik nusproizvoda udovoljava kriterijima za nusproizvod propisanima na razini Europske unije**

Ovjereni zahtjev zajedno s potrebnom dokumentacijom dostavlja se poštom na adresu: Zadarska županija, Upravni odjel za prostorno uređenje, zaštitu okoliša i komunalne poslove, B. Petranovića 8, 23000 Zadar.

**AŽURIRANJE PODATAKA**

U svrhu održavanja ažurnih podataka u Očevidniku nusproizvoda sukladno članku 15. stavku 11. Zakona, osoba koja je upisala nusproizvod u očevidnik dužna je:

1. jednom godišnje potvrditi sukladnost nusproizvoda uvjetima na temelju kojih je ostvareno pravo upisa nusproizvoda u očevidnik,
2. dostaviti informacije o izmjeni podatka na temelju kojeg je ostvareno pravo upisa nusproizvoda u očevidnik u roku od 30 dana od dana nastanka promjene.

**NAČIN POTVRĐIVANJA SUKLADNOST NUSPROIZVODA UVJETIMA NA TEMELJU KOJIH JE OSTVARENO PRAVO UPISA NUSPROIZVODA U OČEVIDNIK**

Potvrda sukladnosti provodi se na sljedeći način:

1. na mrežnim stranicama Zadarske županije potrebno je otvoriti Očevidnik nusproizvoda (popis) na poveznici <https://ogo.mzoe.hr/Ocevidnici/PopisPDF?id=7&tvrtkaId=14>,
2. kliknuti ikonu plave boje s natpisom “Produži“ u gornjem desnom kutu popisa,
3. popuniti obrazac sa svim relevantnim podacima (obavezno popuniti tip očevidnika i broj upisa u očevidnik) i spremiti podatke.

Provedbom navedenog postupka produženje upisa u očevidnik provest će se automatski.